ASPECTE ALE REZISTENTEI ANTICOMUNISTE – 

· EVOCARE GLIGOR CANTEMIR - 
                                                                        Prof. TEODOR PĂIUŞAN

                                                                           Prof. înv. primar CORINA TULEA

                                                        Liceul „IOAN BUTEANU”, Gurahonţ, jud. Arad
.         Organizarea rezistenţei în spirit anticomunist  în zona Gurahonţ-Arad este confirmată de unul din liderii acesteia din această zonă – Gligor Cantemir.. 
Gligor Cantemir unul dintre cele “poate 5-6 persoane din judeţ (Arad –P.T.) care ştiau” despre acţiunile de comandament ale Mişcării Legionare de la începutul anilor ’40 47şi care după ianuarie 1941 a primit dispoziţie să “plec afară în Banatul sârbesc”, “că acolo mi se va trimite un ajutor să formez un comandament legionar care să dirijeze lucrurile din interior 48, a plecat apoi în Germania nazistă de unde duşi apoi la Viena, după 1944 “când s-a înfiinţat actul de întoarcere a frontului aicea la voi, în ţară” 49, “la Viena, atunci, din nou ne-am întâlnit cu Horia Sima, cu comandantul 50, de unde într-o noapte de ianuarie (1945 sau decembrie 1944 – nu reiese clar din mărturie – P.T.) am venit paraşutat cu încă 7 în judeţul Arad, eram două echipe, primele două echipe. Am plecat de acolo 8 echipe (de la Viena – P.T.), de toate pentru ţară. Şi primele două, una a fost cu Filon Verca (…) el a mers în partea Semenicului şi eu am venit aicea. Şi urma să fiu paraşutat, după cum am cerut eu în pădurile de lângă Gurahonţ am indicat pe hartă, fiind o regiune pe care o cunoşteam şi unde cunoşteam51 lumea, dar am fost paraşutat lângă Minişel.După paraşutare am încercat reorganizarea legionarilor din zonă”.
          Deşi, Gligor Cantemir afirmă că aveau doar misiunea, acceptată destul de neclar de autorităţi, “după informaţiile date de comunicat la radio şi în presă” 52 de a-şi îngropa morţii şi reorganiza  Mişcarea: “Nu avem nimic cu voi, dar lăsaţi-ne în pace. Noi aveam nevoie de un lucru, să ne ajutăm morţii de pe câmpul de luptă, fiecare unde a rămas şi să facem o reorganizare. A fost aşa de dorită încât aceasta a rămas până astăzi, tot aceeaşi organizare şi tot ce facem politic.” 53

De fapt încă din primăvara lui 1945, el organizează  o tabără pe vârful Drocea de lângă Gurahonţ: “Era o tabără unde  ţineam noi echipa de rezervă dacă va trebui să se facă o intervenţie. Acolo aveam aproximativ 15-20 de oameni dacă trebuia să se intervină imediat armat, asta era”. 54 Acest  prim posibil conflict cu autorităţile, pe care-l voi relua mai departe îl face pe Cantemir Gligor să reafirme motivaţia activităţii sale: “Ne-am pus în libertate, ne-am adunat într-adevăr morţii şi am pus la punct organizarea mişcării legionare care a durat până şi în ziua de azi” 55 specifică apoi, scopul acesteia: ”deci nu am căutat puterea, am căutat formarea omului”. 56


În virtutea acestor afirmaţii şi prin evenimentele petrecute, se poate concluziona că mişcarea de rezistenţă de pe Valea Crişului Alb a avut o motivaţie generală prin neacceptarea noului regim şi a autorităţii bolşevice, dar şi motivaţii individuale, prin retragerea din faţa autorităţilor persecutante, sau de grup prin încercarea de reorganizare a unor mişcări şi organizaţii politice. Toate acestea în speranţa că noul regim este tranzitoriu şi de scurtă durată, că se va reveni la vechiul sistem normal cu sprijinul puterilor occidentale.

         În sinteză se disting următoarele: grupul lui Gligor Cantemir care coordonează o primă tabără la Drocea, apoi întâmplările de la Iosăşel  de la casa lui Creţa Pavel, încheiate cu lupta de la moara lui Ţighertu şi acţiunile din zona cătunului Baltele povestită de Faur Mihai. Alte relatări individualizează grupul de la Chisindia-Ciolt şi conflictele armate de aici, alături de un alt grup de refugiaţi prezentat de Bogdan Ignat din Buteni, care s-a localizat în zona Văsoaia.


Grupul format pe vârful  Drocea, prezentat anterior  pentru motivarea sa, este descris de Gligor Cantemir şi amintit de martorul Oarcea Bujor. Format din aproximativ 15-20 de oameni cu scop de intervenţie “dacă va fi nevoie”, grupul acesta este ajutat de locuitori ai Gurahonţului prin tehnicianul silvic Asaftei, de la Ocolul Silvic Gurahonţ, care “le ducea alimentele la cei din tabără”. “În ce priveşte alimentarea a făcut-o  soţia inginerului silvic, preoteasa, mama mea, o serie întreagă de femei adunau în secret”, 57 povesteşte martorul Oarcea Bujor din Gurahonţ. Despre atitudinea acestui Asaftei relatează însuşi Cantemir Gligor cum a reuşit să inducă în eroare comandamentul armatei sovietice din Arad care se pregătea să atace tabăra de la Drocea. Luat prinzonier de ruşi Asaftei “n-a vorbit nimic, un moldovean, dar un băiat excepţional de bun, de cuminte şi de motivat luptător” 58. La interogatoriul luat de un ofiţer rus “-Nu-i nimic, vei vorbi mâine când vei avea aici lângă tine pe Gligor”, relatează acesta că ar fi zis ofiţerul către arestat, continuând: "A stat, s-a uitat la el şi zice: Au plecat două batalioane de tancuri ruseşti la Gurahonţ şi vor scotoci toate pădurile şi atuncea va fi găsit”. La această afirmaţie, de frica pericolului Asaftei “fără să vrea a fost ca un şoc pentru el, (…) şi buza de sus i s-a oprit aşa, pe dinţi şi  a rămas rânjit – povesteşte Cantemir Gligor că ar fi descris scena silvicultorul:


“- Când am rânjit aşa, pur şi simplu a fost un şoc pentru mine. M-am speriat, m-am gândit că precis acuma dacă vor forţa acolo, nu mai scăpaţi nici unul decât daţi bătălia şi oricum, vă va surprinde ştiu io cum, ori cădeţi în luptă cu toţii. Atuncea  io m-am făcut şocat, am fost şocat şi am făcut aşa: 

– Hua!


Şi atuncea ăla (ofiţerul rus) zice:

· De ce? De ce râzi?

Când m-a întrebat că de ce râd m-am refăcut puţin şi am zis:


- Cum să nu râd că sunt sigur că nu se mai întoarce nici un rus înapoi.


Ăla a întrebat de ce.


- Păi, zic, Gligor are, a primit tocmai nu de mult aşa un armament sofisticat de la nemţi încât distruge orice tancuri şi tot ce vine.” 59 La această ameninţare ofiţerul a ordonat că din Pâncota, până unde ajunseseră, batalioanele ruseşti să se întoarcă înapoi la Arad. “Asta a fost minunea lui Dumnezeu, că dacă veneau ruşii cădeam toţi în luptă cu ei că erau tancuri ruseşti venite de la americani”. 60 “Şi a întors pe ruşi înapoi, continuă relatarea Cantemir Gligor, şi atunci a trimis un batalion a doua zi de armată română. Era timpul când nu se mai pleca nici pe front, că front încă era, se pleca dezertor în pădure, cam jumătate din batalion a rămas cu armament cu tot cu noi.” 61 Prin neobişnuitul său această relatare deschide seria unor întâmplări cel puţin ciudate legate de personalitatea lui Gligor Cantemir, care încă de atunci era văzut ca un erou, dar care se pare că avea şi un fel de aură păzitoare. De fapt el însuşi îşi prezintă propria viaţă ca o predestinare de a acţiona în slujba apărării patriei, ca un luptător din munţi, arc peste un secol al lui Avram Iancu.


Destinul de lider care l-a urmărit pe Cantemir  Gligor îl aproprie în acei ani – 1946-1947 – de al doilea personaj important al rezistenţei anticomuniste locale Ioan Bogdan, fost deputat interbelic şi secretar al lui Ştefan Cicio-Pop62. Răsturnarea valorilor provocată prin rezultatul alegerilor din noiembrie 1946, previzibile pentru zona văii Crişului Alb prin incidentul de la Hălmagiu dintre Ioan Bogdan şi susţinătorii săi şi trimişii comuniştilor din Arad, camionul cu muncitori de la UTA63, a impus ca după alegeri, cei care au avut altă opinie să înceapă să fie urmăriţi. În acest fel în zonă se retrag Cantemir Gligor şi Ioan Bogdan alături de care vine şi tânărul Ioan Jurcuţa şi are loc un prim incident  în casa lui Creţa Pavel din Iosăşel. Cantemir Gligor relatează: “Am fost surprinşi prima oară, când am vrut să ieşim am fost somaţi de la uşă, din curte. Gazdele unde stăteam erau plecaţi la munca câmpului. Eram siguri că nu ştie nimeni să vină la voi. Da’ vezi că tot or ştiut. Şi atuncea am fost somaţi din curte şi ce ne facem, zic:



- Armele, şi să vedem ce-i în stradă! Ne-am uitat la stradă, n-am văzut nimic. Bogdan zice.



- Sar eu întâi! el cunoscând locul cel mai bine că era acasă. Când să sară, aude de la geam:



- Stai! un alt soldat cu arma. El vine înapoi. Acum ce facem?                                                                                                          -                  -Acum, zic, ieşim prin curte peste ăştia.



- Rămâi încheietor! Zice.


- Nu, trec eu întâi!

            -Atunci, zic, rămân io încheietor. Cu noi era unul mai tânăr (Ioan Jurcuţa - P.T.). Şi atuncea îi spun lui:



- Măi, tu unde te duci? Că el ca oricare tânăr, foarte avântat în lupte. Tu nu te duci că o greşeală în luptă poate să ne coste viaţa pe toţi. Eu trebuie ca încheietor să apăr spatele, Ioan se duce în faţă. Dar când o ieşit Bogdan cel dintâi, am rămas admirativ surprins de puterea de luptă. Nu m-am aşteptat să o aibe Bogdan. Se transformase de tot, parcă era un tigru scăpat atunci… Când  a strigat Stai!  la ei, aşa un răgnet  crunt de tot, cum numai în timpul celor mai grele atacuri de corp la corp se pot întâmpla, când nu te mai lupţi tu cu mitraliera, numai cu baioneta, jandarmii i-au căzut în genunchi:

· Frate, că-l cunoaşteau pe el, frate Bogdane, nu ne omorî!

Vă daţi seama că Bogdan era foarte blând şi i-a întrebat:

· Ce căutaţi voi mă, la mine?

· Că nu ştim, că noi nimic?

Zic:

- Întâi descărcaţi armele şi toate cartuşele aici jos!
Dă unul o manta, pune toate cartuşele. După ce i-am dezarmat, îi întreb:

-Acuma ce vreţi de la noi?
- Numai să ne lăsaţi să scăpăm cu viaţă! 
Plutonierul zice:
- Numai să trag un foc de armă, să am motiv că am tras.

  - Ia un cartuş! relatează Gligor. A luat un cartuş, a tras un foc de armă, apoi noi am ieşit prin fundul grădinii. Am ieşit spre pădure şi după ce am intrat în pădure am mers înapoi. Seara ne-am pomenit că vine cu mâncare la noi fata celui care ne-a prins.64
Legat de personalitatea lui Cantemir Gligor vor urma acţiunile din toamna lui 1948 şi iarna - primăvara lui 1949.

El se retrage după Iosăşel într-o casă la intrarea în satul Cil unde este arestat într-o noapte de decembrie 1948. "Ei pa Gligor Cantemir şi pa unciu (Ciucur Ilie - PT) i-o arestat în '48 în decembrie, nu mai ţiu minte când, în 18 sau în 20 decembrie."83 Cu două săptămâni înainte de Bobotează, prima dată i-o prins pa cei de la Cil",84 îşi aminteşte Oarcea Teodor din Dieci. De fapt această primă arestare locală conduce la altele în lanţ apoi, după începutul lui 1949. "Organizaţia", de fapt legăturile stabilite de Cantemir Gligor cad prin arestarea tot a unui localnic stabilit în Arad, Damian Jurcuţa, tatăl lui Ioan Jurcuţa, care avea legături la Timişoara şi la Bucureşti. Adus în Cil arestat este împins spre Ciucur Ilie gazda lui C. Gligor care-l „strigă " în faţa Securităţii. „Jurcuţa Damian era din Cil că era în Arad. Şi el a avut o organizaţie a Aradului. Gligor Cantemir a avut legături cu ei şi ştiau de el că unde-i. Or prins pe curierul Mişcării Legionare din Timişoara şi prin curierul acela l-or prins pă Jurcuţa, şi el a venit la unciu, că şi el ştia că unciu îl ascundea pe Gligor, o vinit cu Securitatea şi unciu nu ş-o dat sama, n-o mai ştiut el. După  ce o rupt o grămadă de bîte de cozi de mătură de unciu la el în casă, l-o înfăţişat cu Jurcuţa şi n-a mai putut să mintă”85 .„După două săptămâni o vinit după ăştialalţi, care or fost în organizaţie (legionari dar şi ţărănişti sub influenţa lui C. Gligor – PT)86. Un alt apropiat al evenimentului – Motorca Ilie – relatează: „Şi Gligor Cantemir a fost arestat în '48, în decembrie din Cil, cum treceţi podul imediat la dreapta este o casă cu cindă (terasă – PT) de-a roata. Acolo a fost prins el la unu Ciucur Ilie. Acesta  a fost un om mai bătrân şi o murit la Canal în '53”87.O prezentare interesantă, în manieră de legendă eroică, despre descoperirea lui C. Gligor o face Motorca Iancu :„De Gligor Cantemir am ştiut că l-or găsit la Cil, într-o casă de acolo. Şi o fost emiţând cu un aparat de emisie – recepţie pentru străinătate . De acolo or venit (Securitatea  - PT) până s-or apropiat de casa din Cil în întregime. (...) Şi în pod la casa aceea l-or găsit. Ei or ştiut, tot s-or apropiet, tot s-or apropiet până: no  aci îi aparatul ! şi atunci or pus mâna pe el. Şi pentru aceea i-o dat 25 de ani de puşcărie”.88
De altfel însuşi Cantemir Gligor îşi prezintă arestarea într-o manieră eroică. Acest moment a mai fost prezentat în istoriografia rezistenţei.89
La întrebarea :”Puteţi să relataţi arestarea?”,90 C. Gligor prezintă momentul în manieră premonitorie:”Am avut eu un moment şi am simţit că  nu e bine (...) în noaptea asta se vor întâmpla lucruri neplăcute. Am avut ceea ce nu mi s-a întâmplat niciodată, nici înainte, nici după, toţi muşchii săreu pe mine. Aşa îmi făceu în aer, tot corpul, credeam că mă dezagreg tot”. Simţind pericolul, poate ca un lider predestinat, pentru a nu lăsa „organizaţia”92 în derută, el transmite ultimului său interlocutor (un Igna din Cil, încă neclarificat exact cine – PT.) „ – vezi de dimineaţă ce se întâmplă, dacă e să fiu arestat sau poate să cad aicea, nu ştiu cum va fi, că-n noaptea asta va fi”93 transmiţând mai departe mesajul de coordonare. În miez de noapte la strigătele gazdei – Ciucur Ilie, care „nu vorbea cum îi era vorba numa: -Gligore! Hai! ...!, nu ştiu ce şi nu ştiu cum mi-am dat seama ce este”, „pentru că numai cu el se putea ajunge la mine. Şi ajuns acolo cu Jurcuţa Damian, tata lui Jurcuţa, care a murit (după rănirea de la Moară – PT), care era creierul din Arad, căzuse şi atuncea ăla şi-o dat seama şi n-a mai avut ce face, a venit cu ei la mine”.94 În aceste condiţii deschizând uşa s-a întâlnit direct cu ofiţerul de Securitate Maier care a încercat de două ori cu pistolul să-l împuşte dar arma neluând foc decât la o altă încercare, nu în faţa pieptului lui Cantemir Gligor. În faţa situaţiei când pistolul a funcţionat în aer nu spre cel atacat, toată trupa de securişti „vreo 20 de oameni acolo, umpluseră curtea, tot, de plutonieri, sergenţi majori, de Securitate, atunci angajaţi noi, or văzut ăia toţi, toată treaba asta”95, împreună cu ofiţerul şef al Securităţii Judeţene Rafila, „care conducea, da păzit, să vadă ce-i 96.

În acest moment cel atacat, ca un adevărat militar, a încercat să rupă încercuirea, prin a-l trage pe Ciucur Ilie în spatele său:”Şi atunci vorbeau altfel. Pentru că în lupte, mai ales cum era asta o grenadă aruncată curăţă terenul şi pe acolo te poţi duce pe el, două , trei grenade curăţau tot”97. După care tot el povesteşte, cu un substrat de umanism:”Dumnezeu a dat să fie aşa că asta distrugea o casă întreagă şi un cartier (un sat – PT) întreg ar fi fost pus pe moarte acolo, tot”.98 De aceea, ieşind afară cu pistolul în mână şi aşteptând „au tras”, toţi, fără să fie rănit, în schimb pe peretele din spatele său să-i apară conturul făcut din gloanţe. Fapt care i-a mirat foarte tare pe toţi „agresorii” care zile la rând ar fi spus apoi – „Să ştiţi că este Dumnezeu!, că ştiau că io cred în Dumnezeu, că le-am spus: pe mine mă păzeşte Dumnezeu că altfel nu puteam să scap cu viaţă”99.

Aceste momente i-au impresionat şi pe şefii Securităţii, Ţeler din Bucureşti, „care la ora 8 a venit acolo cu avionul”100, Koloman din Timişoara, şi maiorul Moiş. Ajuns, mai târziu la Securitate, a fost  chemat la colaborare (posibil – PT) de către acel Moiş, „care a condus luptele din Semenic”101, despre care se impune o cercetare istoriografică mai amănunţită. Acesta îi spune: „- Fiţi atent că vor să vă ucidă!, a căzut cutare şi a căzut o notă, făcută de mine (Cantemir Gligor –PT) cerută de un camarad al meu care fusese şef de judeţ, Ion Constantin 102, care mai pe urmă n-a mai recunoscut 103.

Aceasta pentru că „luptătorul din munţi”, îl ameninţase: „Nu-i dau nici o notă, poate oi cădea şi atunci îi bucluc”, deşi şeful legionarilor pe judeţul Arad i-ar fi spus:”- Nu va cădea, am mare nevoie de ea, c-o vrea Bucureştiul. No' (expresie ce poate să-l parafrazeze pe Avram Iancu – PT) şi atuncea i-am dat nota şi o căzut nota aceea. Conţinea efectivul pe care l-am avut. Mult conţinea (....). Ei, pe urmă la anchetă n-a ieşit atâta, a ieşit  numai partea Gurahonţului mai mult, că restul zic, n-a fost nimeni, numai s-o pus aşa din flori, nici pe cei care au fost legionari, numai or fost arestaţi o parte dintre ei înainte (de a fi anchetat oficial C. Gligor – PT)104. De fapt, colaboratorii săi după ce au fost arestaţi, au refuzat să răspundă la anchete până nu a fost adus şi conducătorul lor. El însuşi mărturiseşte:”Anume nu vroiau să se lase judecaţi. Erau trimişi la Tribunalul Militar din Timişoara şi nu vroiau să răspundă Procuraturii la nimica până nu-l aduceţi pe Gligor că el este şeful nostru. Ştiau deja că sunt arestat şi că sunt supus la un regim forte, ca să fiu curăţat”105. Însuşi ofiţerul Moiş, despre care arestatul afirmă că: ”m-a ajutat foarte mult”, ar fi zis:”-Dom le, îi păcat de dumneavoastră, sunteţi, aşa  m-au poreclit  ei şi aşa mi-a rămas în proces numele Avram Iancu cel Nou”106.

Arestarea liderului a declanşat o amplă acţiune de investigaţii şi arestări organelor de represiune în zonă, desfăşurate în două momente de  vârf, arestările din „noaptea de Bobotează” a  anului 1949 şi operaţiunile de la moara din Iosăşel.

În primele zile ale anului 1949, Securitatea, relatează majoritatea martorilor, a căutat să „ridice” pe cei mai apropiaţi colaboratori ai liderului, ceea ce a făcut ca unii dintre ei să cadă imediat sau să reuşească să se ascundă, refugiindu-se în păduri ori la, „gazde sigure”, chiar dacă, majoritatea doar pentru un timp scurt.

